"Сара избахьоу рацәоуп. 1968 шықәса раахыс атеатр аҿы аус зуеит. Аԥсҭазаара ак снарҵеит, аҟазара аганахьала аԥышәагьы соуит. Сгәы ҭыӷьӷьаа абри ақәыргыламҭа ҳақәҿиеит ҳәа сҳәоит. Гәдиса аҟазара ишьа-ида иалоуп, ус акәымзар, ас аспектакль аҟаҵара мариам. Иара цәгьа иԥшӡаны иҟаҵоуп, ахәыҷқәа ргәы иақәшәо иқәыргылоуп", - ҳәа азгәеиҭеит Габниа.
Аԥсны Жәлар рартист иҳәеит, ақәыргыламҭаҿы аҿар рыцыхәмарра иара изы шәгәахәара дуу.
"Аҿар уанрылагыло уаргьы уҿоушәа ухы убоит, уааԥсарагьы ухашҭуеит. Насгьы ԥхашьарами аҿар урылагыланы уқьуа-уӷызуа, ус ҳаӷоу ибааит. Аҿар реиԥш ухы мҩаԥыугароуп", - ҳәа иҳәеит Габниа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.